Staat wil teen Fidentia-baas se “ligte” vonnis appelleerJ. Arthur Brown stap gister uit die Wes-Kaapse hooggeregshof na hy gevonnis is. Foto: Nardus Engelbrecht/SAPA Die staat gaan aansoek doen om verlof tot appèl teen die vonnis van die voormalige Fidentia-baas J. Arthur Brown. Regter Anton Veldhuizen het Brown Woensdag tot ŉ boete van R150 000 of drie jaar tronkstraf gevonnis nadat hy verlede maand skuldig bevind is op twee aanklagte van bedrog. Hy is vrygespreek op sewe ander aanklagte van korrupsie, geldwassery en bedrog. Brown het Donderdag as ŉ vry man uit die hof gestap nadat hy die boete betaal het, berig eNCA. Veldhuizen het die staat Woensdag hewig gekritiseer en gesê dat die saak swak hanteer is, maar die nasionale vervolgingsgesag het dit ontken en gesê hy doen sy werk goed. Lees ook: Teleurstelling oor Brown se ‘ligte’ vonnis